देश और समाज का विकास तब तक नहीं हो सकता, जबतक महिलाओं को स्वावलम्बी नहीं बनाया जाएगा। इस सिद्धांत पर ही झारखंड के मुख्यमंत्री रघुवर दास चल पड़े हैं। उन्होंने राज्य की महिलाओं को शिक्षा के क्षेत्र में आगे बढ़ने के साथ स्वरोजगार की तरफ भी बढ़ाया है। मुख्यमंत्री रघुवर दास की जनकल्याण कारी योजना से महिलाओं को लाभ हो रहा है। राज्य खादी बोर्ड ने 30 महिलाओ का समूह बनाकर पूर्वी सिंहभूम जिले में इसकी शुरूआत की है। यहां पर सिलाई, बुनाई और कढ़ाई से लेकर खादी वस्त्रों को बाजार में उपलब्ध कराने तक का प्रशिक्षण दिया जा रहा है। यह योजना पहले भी चलाई गयी थी लेकिन सरकार ने पर्याप्त ध्यान नहीं दिया और योजना बंद हो गयी। अब इसे फिर से शुरू किया जा रहा है।